น้ำมันดิบปิดร่วง 96 เซนต์
สัญญาน้ำมันดิบตลาดนิวยอร์ก ปิดร่วง 96 เซนต์ที่ 94.21 ดอลลาร์/บาร์เรลจากคาดการณ์สต็อกน้ำมันดิบพุ่ง
15 พ.ค. 2556

สัญญาน้ำมันดิบตลาดนิวยอร์ก ปิดร่วง 96 เซนต์ที่ 94.21 ดอลลาร์/บาร์เรลจากคาดการณ์สต็อกน้ำมันดิบพุ่ง
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนมิ.ย.ร่วงลง 96 เซนต์ หรือ 1% ปิดที่ 94.21 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนมิ.ย.ที่ตลาดลอนดอน ลดลง 22 เซนต์ ปิดที่ 102.6 ดอลลาร์/บาร์เรล
สัญญาน้ำมันดิบปรับตัวลงในขณะที่นักลงทุนจับตาดู EIA ซึ่งจะเปิดเผยตัวเลขสต็อกน้ำมันประจำสัปดาห์สิ้นสุดวันที่ 10 พ.ค.ในวันนี้เวลา 21.30 น.ตามเวลาไททย ซึ่งนักวิเคราะห์จำนวนหนึ่งคาดว่า สต็อกน้ำมันดิบจะเพิ่มขึ้น 450,000 บาร์เรล สู่ระดับ 396 ล้านดอลลาร์ ขณะเดียวกันคาดว่าสต็อกน้ำมันกลั่นอาจเพิ่มขึ้น 550,000 บาร์เรล, สต็อกน้ำมันเบนซินอาจลดลง 650,000 บาร์เรล และอัตราการใช้กำลังการกลั่นน้ำมันอาจเพิ่มขึ้น 0.5%